Chigaŵa 3: Kuwomboleka Kutuwa ku Egipiti Kuzifika M’nyengu ya Fumu Yakwamba ya Yisraele
Mosese wangulongozga Ayisraele kutuwa ku ukapolu ku Egipiti, kuchifika ku Phiri la Sinai, kweniko Chiuta wanguŵapaska malangu ngaki. Pavuli paki, Mosese wangutuma anthurumi 12 kuchizonda charu cha Kanani. Kweni anthurumi 10 anguzikamba vinthu vakugongoweska. Yiwu anguchitiska ŵanthu kukhumba kuwere ku Egipiti. Chifukwa chakuti Ayisraele ŵengavi chigomezgu, Chiuta wanguŵalanga ndipu wanguŵachitiska kuti ayendi m’chipululu vyaka 40.
Pakumaliya paki, Yoswa ndiyu wangusankhika kuti walongozgi Ayisraele kuluta ku charu cha Kanani. Yehova wanguchita vakuziziswa kuti waŵovyi ŵanthu yaŵa kulonda charu cha Kanani. Iyu wangumika maji nga mu msinji wa Yordane, wanguchitiska kuti mpanda wa msumba wa Yeriko uwi ndipuso wangumika lumwi kuti lileki kwenda zuŵa lamphumphu. Pati pajumpha vyaka 6, Akanani angulondeka charu chawu.
Kwambiya panyengu yaku Yoswa, weruzgi anguwusa charu cha Yisraele kwa vyaka 356. Tisambirengi za ŵeruzgi anandi kusazgiyapu Baraki, Gideoni, Jefta, Samsoni ndi Samuele. Tisambirengi so za anthukazi nge: Rahabi, Debora, Jaelu, Ruti, Naomi ndi Delila. Chigaŵa CHACHITATU ichi, chikonkhoska vinthu vosi vo vinguchitika kwa vyaka 396.
tum_Latn tum_Latn tum_Latn tum_Latn